יומנו של חנון בכריסמס: מכת קור

יומנו של חנון בכריסמס: מכת קור (באנגלית: Diary of a Wimpy Kid Christmas: Cabin Fever) הוא סרט חג מולד קומי אמריקאי-קנדי בהנפשה ממוחשבת, אשר בוים על ידי לוק קורמיקן והופק על ידי Walt Disney Pictures, כשההנפשה נעשתה על ידי Bardel Entertainment שבבעלות Rainbow S.p.A. הסרט מבוסס על הספר "יומנו של חנון - מכת קור", אשר משמש כספר השישי בסדרת הספרים "יומנו של חנון" שנכתבה על ידי ג'ף קיני, שגם כתב והפיק את סרט זה. הסרט משמש כסרט השביעי בסדרת הסרטים "יומנו של חנון", כאשר הוא השלישי שמונפש בה, לאחר הסרטים "יומנו של חנון" ו"יומנו של חנון 2: רודריק שולט". הסרט הופץ בשירות הסטרימינג דיסני+ ב-8 בדצמבר 2023, בין היתר בישראל בדיבוב עברי. אורך הסרט כ-62 דקות. הסרט מתרחש במהלך חג המולד, בו מנסה גרג הפלי להתנהג יפה על מנת לקבל במתנה קונסולת משחקי וידאו חדשה. העניינים מסתבכים כאשר הוא וחברו הטוב, ראולי ג'פרסון, יוצרים כדור שלג ענק שפוגע בלהב של מפרשת שלג. השניים מתחמקים מגבי, נהגת מפרשת השלג, ובמהרה הופכים למבוקשים ברחבי העיר. על מנת שלא יזהו אותם, גרג וראולי זרקו את פריטי הלבוש שלהם לפח, שבהמשך מתגלה שהוא נועד לתרומות צעצועים. השניים מתכננים תוכנית על מנת להוציא את פריטי הלבוש מפח התרומות, אך לצערם החלה סופת שלגים שמונעת מכולם לצאת מהבית. במהלך הסופה אבד החשמל, והחל מתח משפחתי בבית משפחת הפלי. כשנגמרת הסופה, גרג לוקח את פריטי הלבוש שלו ושל חברו מפח התרומות, כשלפתע מוצאות אותו נהגת מפרשת השלג שמסיעה אותו הביתה מבלי שהיא יודעת שהוא האשם. במהלך הנסיעה הנהגת מספרת שהיא עבדה עם מפרשת השלג על מנת להרוויח מספיק כסף בשביל לקנות לבנה טיילר את קונסולת המשחקים שגרג רוצה. גרג מחליט לתרום את קונסולת המשחקים שקיבל לטיילר, ומבטיח שהוא יתנהג יפה השנה על מנת שיקבל בחג הבא קונסולת משחקים חדשה יותר. ערך מורחב – יומנו של חנון - דמויות הדיבוב העברי בוים על ידי תומר שביט והופק על ידי ענבר שטגר-עזרא באולפני דאבי דאב. הספר "יומנו של חנון - מכת קור", אשר משמש כספר השישי בסדרת הספרים "יומנו של חנון" שנכתבה על ידי ג'ף קיני, יצא לאור בשנת 2011. בדצמבר 2012 הכריז קיני שהספר יעובד לספיישל חג מולד מונפש, אשר ישודר לקראת סוף שנת 2013. באוגוסט 2013 נודע שהספיישל יהיה באורך 30 דקות ושהוא ישודר ברשת פוקס, כאשר תאריך השידור שלו עבר לסוף שנת 2014. בסופו של דבר, הספיישל מעולם לא שודר. באוקטובר 2021, לקראת יציאת הסרט המונפש "יומנו של חנון", שיתף קיני שהוא מעוניין להפיק עיבודי הנפשה לכל ספרי הסדרה. בינואר 2023, לאחר שיצא הסרט המונפש השני, "יומנו של חנון 2: רודריק שולט", נודע שהסרט המונפש הבא יהיה סרט זה. בספטמבר 2023 הוכרז שהסרט יופץ בשירות הסטרימינג דיסני+ ב-8 בדצמבר 2023, כשהטריילר הרשמי שלו הופץ ב-14 בנובמבר. כמו קודמיו, גם סרט זה הופק על ידי Walt Disney Pictures והונפש על ידי Bardel Entertainment שבבעלות Rainbow S.p.A. הסרט בוים על ידי לוק קורמיקן, שביים גם את הסרט הקודם, והולחן על ידי ג'ון פסנו, אשר הלחין גם את שני סרטי ההנפשה שיצאו לפני סרט זה. המדבבים המקוריים חזרו לדבב את הדמויות שלהם גם בסרט זה, מלבד בריידי נון שהוחלף בווסלי קימל כקולו של גרג הפלי ואיתן ויליאם צ'ילדרס שהחולף בספנסר האוול כקולו של ראולי ג'פרסון. באתר "Rotten Tomatoes" לסרט יש דירוג אישור של 67% על סמך ביקורות של 9 מבקרים, עם דירוג ממוצע של 6.40/10. באתר "Movie Nation" רוג'ר מור הביא לסרט ציון 1.5 מתוך 4, וכתב שהנפשתו "מספקת, לא יותר". "יומנו של חנון בכריסמס: מכת קור", במסד הנתונים הקולנועיים IMDb (באנגלית) "יומנו של חנון בכריסמס: מכת קור", באתר Rotten Tomatoes (באנגלית) "יומנו של חנון בכריסמס: מכת קור", באתר Metacritic (באנגלית) יומנו של חנון בכריסמס: מכת קור, במיזם "אישים" לתיעוד היצירה הישראלית שי שגב, חדש בטלוויזיה: יום חמישי, 07 בדצמבר 2023, באתר ג'ירפה, 6 בדצמבר 2023 צוות האתר, DIARY OF A WIMPY KID GETS ANIMATED MOVIE, באתר Red Carpet News TV‏, 3 בדצמבר 2012 בוב מינצהיימר, Narrator hits 'Hard Luck' in eighth Wimpy Kid book, באתר USA Today‏, 8 באוגוסט 2013 הולי קוזלסקי, Local boys interview "Diary of a Wimpy Kid" author Jeff Kinney, באתר Martinsville Bulletin‏, 23 באוקטובר 2021 רוג'ר פאלמר, “Diary Of A Wimpy Kid: Cabin Fever” Film In Development For Disney+, באתר What's On Disney Plus‏, 16 בינואר 2023 ראיין או'רורק, 'Diary of a Wimpy Kid: Christmas Cabin Fever' Sets Holiday Season Release Date, באתר Collider‏, 8 בספטמבר 2023 Diary of a Wimpy Kid Christmas: Cabin Fever - Official Trailer - Disney+, באתר יוטיוב, 14 בנובמבר 2023 צוות האתר, John Paesano Scoring Disney+’s ‘Diary of a Wimpy Kid Christmas: Cabin Fever’, באתר Film Music Reporter‏, 12 בספטמבר 2023 יומנו של חנון בכריסמס: מכת קור, באתר Rotten Tomatoes רוג'ר מור, Movie Review: “Diary of a Wimpy Kid Christmas: Cabin Fever”, באתר Movie Nation‏, 8 בדצמבר 2023